Vizêr dewleta tirke ya îşxalkere pê droneyê çekdarî Hemsereka Kantonê Qamişloyî Yûsra Derwêş, hetkara ci Lîmane Şiwêş û ramitoxê wesayîtê înan Firat Tûma qetil kerdbî.
Paytextê Swîsre Bern de hêrişê vera Rojawanî û qirkerdişê dewleta tirke ameyî protestokerdene. Çalakîye de Vervatoxê Meclîsê Şehîd Atakan Mahîrî yê Bernî Burhan Karakoçî û  Hemserekê Federasyonê Elewîyan ê Demokratîkî Demîr Çelîkî qisey kerd. Înan pare kerd ke dewleta tirke do qetî hesabê qirkerdişanê xo bida û vat: ''Her ke tecrîdê vera Abdullah Ocalanî yeno girankerdene hêrişê vera kurdan zî zêdîyenê.''
Dima eşkerayîye ameye wendene.
CDK-S û YJK-Syî da zanayene ke 21ê hezîrane (ewro9 seba Rojawanî çalakîyî do bêrê kerdene û venga pêro kurdîstanij û dostanê înan da ke bi xurtî tewrê çalakîyan bibê.
Bernameyê çalakîyan wina yo:
Winthertur, Bahnhofplatz, Saete: 19.00
Cenevre, Rue Pécolat 1, Saete: 19.30
Basel, Bahnhofplatz, Saete: 18.00
Lozan,  Gar a Lausanne, Saete: 19.30
Solothurn, Bahnhofplatz, Saete: 19.00
Luzern, Bahnhofplatz, Saete: 19.00
Zurih, Verê Sersefîrîya Tirkîya, Saete: 15.00
